Sjokolade-en brandewyntert1 groot tert TERT: Bestanddele: 187 ml (¾ k) kookwater 75 ml (5 e) kakao 4 ekstragroot eiers, geskei 250 ml (1 k) strooisuiker 187 ml (¾ k) olie 60 ml (4 e) melk 5 ml (1 t) vanieljegeursel 500 ml (2 k) koekmeel 15 ml (1 e) bakpoeier 2,5 ml (½ t) kremetart knypie fyn kaneel 1 ml sout 100 g (1 pakkie) pekanneute, gekap STROOP: 380 g (1 blik) laevet-ingedampte melk 250 ml (1 k) sagte bruinsuiker 60 ml (4 e) brandewyn BOLAAG: 385 g (1 blik) karamelkondensmelk 100 g (1 plak) donkersjokolade, gesmelt 125 ml ((½ k) room Flake-sjokolade (opsioneel) Wenk: Hierdie tert smaak net so lekker as ‘n nagereg. Sit dit louwarm voor. Stel oond op 180°C. Metode: 1. TERT: Meng water en kakao. Hou eenkant. 2. Klits eiergele en strooisuiker tot liggeel. 3. Roer olie, melk en vanieljegeursel by eiergeelmengsel. 4. Sif koekmeel, bakpoeier, kremetart, kaneel en sout. 5. Meng meelmengsel en kakaomengsel beurtelings by eiermengsel tot gemeng. 6. Klits eierwitte tot stywepuntstadium en vou by beslag in. Vou pekanneute in. 7. Skep beslag in groot reghoekige oondbak van 26 cm x 36 cm groot. 8. Bak vir 25 tot 30 minute of tot toetspen skoon uitkom. 9. STROOP: Begin solank met stroop sodra tert in oond gesit word. 10. Verhit ingedampte melk en bruinsuiker in kastrol tot kookpunt terwyl af en toe geroer word. 11. Draai hitte laer en laat oor matige hitte kook tot suiker opgelos is. Roer af en toe. 12. Laat sous vir 5 minute oor lae hitte kook. Roer brandewyn by en verwyder van hitte. 13. Gooi warm stroop bo-oor tert sodra dit uit oond kom. 14. BOLAAG: Roer karamelkondensmelk tot glad. 15. Voeg sjokolade by en meng goed. 16. Klits room styf en roer by sjokolademengsel. 17. Skep versiersel bo-oor tert wanneer dit amper heeltemal afgekoel is. 18. Sprinkel Flake-sjokolade bo-oor. Oorspronklik gepubliseer in: 50 Beste gebak uit Vrouekeur Uitgewer: Lapa Prys: R135-00* * Prys onderhewig aan verandering